CELEX: 52011DP0525
Language: fi
Date: 2011-12-01 00:00:00
Title: Luigi de Magistrisin parlamentaarisen koskemattomuuden puolustamista koskeva pyyntö Euroopan parlamentin päätös 1. joulukuuta 2011 Luigi de Magistrisin parlamentaarisen koskemattomuuden ja erioikeuksien puolustamista koskevasta pyynnöstä (2011/2076(IMM))

11.6.2013   
            
            
               FI
            
            
               Euroopan unionin virallinen lehti
            
            
               CE 165/69
            
         Torstai 1. joulukuuta 2011Luigi de Magistrisin parlamentaarisen koskemattomuuden puolustamista koskeva pyyntö
   P7_TA(2011)0525
   Euroopan parlamentin päätös 1. joulukuuta 2011 Luigi de Magistrisin parlamentaarisen koskemattomuuden ja erioikeuksien puolustamista koskevasta pyynnöstä (2011/2076(IMM))
   2013/C 165 E/10
   
      Euroopan parlamentti, joka
   
               —
            
            
               ottaa huomioon Luigi de Magistrisin parlamentaarisen koskemattomuutensa puolustamiseksi esittämän, 31. maaliskuuta 2011 päivätyn pyynnön, joka liittyy Napolin tuomioistuimessa (Italia) vireillä olevaan oikeudenkäyntiin ja josta ilmoitettiin täysistunnossa 6. huhtikuuta 2011,
            
         
               —
            
            
               ottaa huomioon Luigi de Magistrisin työjärjestyksen 7 artiklan 3 kohdan mukaisesti toimittamat asiakirjat,
            
         
               —
            
            
               ottaa huomioon Euroopan unionin erioikeuksista ja vapauksista tehdyn pöytäkirjan N:o 7 8 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon työjärjestyksen 6 artiklan 3 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0412/2011),
            
         
               A.
            
            
               ottaa huomioon, että Euroopan parlamentin jäsen Luigi de Magistris on pyytänyt parlamentaarisen koskemattomuutensa puolustamista italialaisessa tuomioistuimessa käsiteltävänä olevan asian johdosta;
            
         
               B.
            
            
               ottaa huomioon, että Luigi de Magistrisin pyyntö liittyy napolilaisen suunnittelu- ja maanparannusyrityksen Bagnoliafutura SpA:n nimissä napolilaisessa tuomioistuimessa nostettuun kanteeseen Luigi de Magistrisin antamien ja hänen verkkosivuillaan julkaistujen lehdistötiedotteiden johdosta;
            
         
               C.
            
            
               ottaa huomioon, että kannekirjelmän mukaan lehdistötiedotteissa esitetyt lausumat ovat julkinen herjaus, josta vaaditaan vahingonkorvausta;
            
         
               D.
            
            
               ottaa huomioon, että lehdistötiedotteet julkaistiin verkkosivuilla ajankohtana, jolloin Luigi de Magistris oli Euroopan parlamentin jäsen tultuaan valituksi Euroopan parlamentin vuoden 2009 vaaleissa;
            
         
               E.
            
            
               ottaa huomioon, että Luigi de Magistris julkisti edellä mainituissa lehdistötiedotteissa tietoja Euroopan komissiolle osoitetusta kirjallisesta jatkokysymyksestä, jossa de Magistris pyysi lisätietoja komission toukokuussa 2009 tarjouskilpailussa havaitsemista säännönvastaisuuksista sekä väitetystä julkisten varojen tuhlauksesta Napolin seudulla, missä Bagnoliafutura harjoittaa liiketoimintaansa;
            
         
               F.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 8 artiklan nojalla Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;
            
         
               G.
            
            
               ottaa huomioon, että parlamentin vakiintuneen käytännön mukaan se, että oikeusmenettelyt ovat siviili- tai hallinto-oikeudellisia tai sisältävät tiettyjä seikkoja, jotka kuuluvat siviili- tai hallinto-oikeuden piiriin, ei sinällään estä soveltamasta kyseisen artiklan tarjoamaa koskemattomuutta;
            
         
               H.
            
            
               ottaa huomioon, että kannekirjelmään ja Luigi de Magistrisin oikeudellisten asioiden valiokunnalle toimittamiin asiakirjoihin sisältyvät tosiseikat osoittavat, että esitetyillä lausumilla on suora ja ilmeinen yhteys Luigi de Magistrisin Euroopan parlamentin jäsenen tehtävien hoitamiseen;
            
         
               I.
            
            
               ottaa huomioon, että Luigi de Magistris julkaisi edellä mainitut lehdistötiedotteet Euroopan parlamentin jäsenen tehtäviä hoitaessaan;
            
         
               1.
            
            
               päättää puolustaa Luigi de Magistrisin parlamentaarista koskemattomuutta ja erioikeuksia;
            
         
               2.
            
            
               kehottaa puhemiestä välittämään tämän päätöksen ja parlamentin asiasta vastaavan valiokunnan mietinnön viipymättä Italian tasavallan toimivaltaiselle viranomaiselle ja Luigi de Magistrisille.
            
         
      (1)  Asia 101/63, Wagner v. Fohrmann ja Krier, Kok. 1964, s. 195, asia 149/85, Wybot v. Faure ym., Kok. 1986, s. 2391, asia T-345/05, Mote v. Euroopan parlamentti, Kok. 2008, s. II-2849, yhdistetyt asiat C-200/07 ja C-201/07 Marra v. De Gregorio ja Clemente, Kok. 2008, s. I-7929, asia T-42/06, Gollnisch v. parlamentti, (ei vielä julkaistu oikeustapauskokoelmassa), ja asia C-163/10 Patriciello (ei vielä julkaistu oikeustapauskokoelmassa).